el en oc ru es el el el el el el el el el el el el el el el el el el el en en el el el el en el el el el el el el el el id el el el el el el el el el el el el el el el el el el en en el el el el en el el el el el el el el el en en el el el en el el el el el en el en en en en en en en en en en en el en en es en en en
Όταν σκεφτόμαστε την κακομεταχείριση ή την παραμέληση, μας έρχονται συχνά στο μυαλό εικόνες αποστεωμένων, υποσιτισμένων ζώων –κάτι που ισχύει πολύ συχνά. Θα σας ξαφνιάζαμε όμως αν σας λέγαμε ότι και τα υπέρβαρα ιπποειδή (άλογα, μουλάρια, γαϊδούρια) αποτελούν εξίσου πρόβλημα που συναντάται σε όλη την Ελλάδα και φέρνει μαζί του πληθώρα ιατρικών θεμάτων όπως η ενδονυχίτιδα.
Όπως και στους ανθρώπους η παχυσαρκία οδηγεί ορισμένες φορές σε μια πληθώρα προβλημάτων υγείας. Αυτό που επηρεάζει περισσότερο την ποιότητα ζωής των ιπποειδών είναι η ενδονυχίτιδα. Αν διαγνωσθεί εγκαίρως, η πάθηση αυτή είναι αντιμετωπίσιμη. Αν όμως αφεθεί να εξελιχθεί χωρίς θεραπεία, τότε μπορεί να οδηγήσει ακόμη και στην ευθανασία του ζώου. Η ενδονυχίτιδα είναι μια πάθηση της οπλής και μπορεί να είναι αποτέλεσμα πολλών παραγόντων. Ένας από τους πιο συνηθισμένους λόγους είναι η πλούσια σε υδατάνθρακες διατροφή.
Χωρίς να είναι πλήρως διευκρινισμένη η αιτιοπαθογένεια της νόσου, τα συνδετικά πετάλια του χορίου που συγκρατούν την τρίτη φάλαγγα (το τελευταίο οστό του ποδιού) προστατευμένη μέσα στο τοίχωμα της οπλής, φλεγμαίνουν και νεκρώνονται. Χάνεται έτσι η στήριξη της τρίτης φάλαγγας μέσα στην οπλή, με αποτέλεσμα να υφίσταται βύθιση και στροφή, ασκώντας, με αυτόν τον τρόπο, μεγάλη πίεση στο πέλμα και σε πολύ έντονες καταστάσεις ακόμη και τρυπώντας το. Ο πόνος μπορεί να γίνει αφόρητος και αν η κατάσταση είναι προχωρημένη και μη αντιμετωπίσιμη, τότε η μόνη επιλογή για το ζώο που υποφέρει είναι η ευθανασία.
Οι κτηνίατροι της ομάδας μας αφιερώνουν πάντα πολύ χρόνο για να εξηγήσουν στους ιδιοκτήτες τη σημασία της πρόληψης και της άμεσης αντιμετώπισης της ενδονυχίτιδας, αλλά και τις λεπτομέρειες της θεραπείας, όπου απαιτείται. Πολλές φορές μπορεί να γίνουν δυναμικά «επικριτικοί» στους ιδιοκτήτες για την υπερβολικά «πλούσια» διατροφή που προσφέρουν, εξηγώντας τους πάντα το λόγο.
Τόσο εμείς, όσο και οι ιδιοκτήτες, χαιρόμαστε που επισημαίνουν τόσο έντονα τη σημασία της διατροφής, γιατί αυτό έχει κάνει, και συνεχίζει να κάνει, πραγματικά τη διαφορά ώστε να σωθούν πολλά ιπποειδή, που σε αντίθετη περίπτωση, λόγω άγνοιας, θα είχαν εντελώς διαφορετική μοίρα.
Member of Eurogroup for Animals
If you would like to stay up to date with us, please enter your details in the boxes above and click submit to sign up to our newsletter.